Steinunn Jóhannesdóttir frumsýndi fyrir fullum sal Í gærkvöldi , á kvöldi skírdags , frumflutti Steinunn Jóhannesdóttir leikkona og rithöfundur flutning sinn á örlagasögu hjónanna Hallgríms Péturssonar og Guðríðar Símonardóttur . Það var í Landnámssetrinu í Borgarnesi . Salurinn var fullsetinn áheyrendum þar sem Steinunn sagði frá stórmerku lífi þessarra 17. aldar hjóna af innlifun og þekkingu . Næsti flutningur Steinunnar í Landnámssetrinu verður 12. apríl næstkomandi . Í dag , föstudaginn langa , verður síðan lestur á Passíusálmum Hallgríms Péturssonar í Borgarneskirkju . Fimm hjón lesa sálmana . Það eru : Guðrún Jónsdóttir og Einar Pálsson , Inga Dóra Halldórsdóttir og Páll S. Brynjarsson , Steinunn Jóhannesdóttir og Einar Karl Haraldsson , Sigríður Margrét Guðmundsdóttir og Kjartan Ragnarsson og Anna Guðmundsdóttir og Þorbjörn Hlynur Árnason . Tónlist milli sálma flytja þær Steinunn Árnadóttir og Jónína Erna Arnardóttir . Lesturinn hefst klukkan 13:30 . Áætlað er að hann standi alls í um fimm klukkstundir . Fólki er heimilt að koma og fara að vild . Þetta mun í fyrsta sinn sem Passíusálmar eru fluttir í Borgarneskirkju .